Selecciona les entitats que apareixen en aquest text:
Lloret deixarà de ser la seu del ral·li Catalunya - Costa Brava, que canviarà d'emplaçament: El ral·li Catalunya - Costa Brava canviarà d'emplaçament la pròxima temporada i deixarà de tenir la seu a Lloret de Mar (la Selva) a causa de la nova normativa del Mundial de Rallies, segons ha confirmat el president del Reial Automòbil Club de Catalunya, Sebastià Salvadó, entitat organitzadora de la prova. La normativa internacional obliga a partir d'ara que el ral·li es concentri en una sola zona amb l'objectiu de, per una banda, reduir les despeses dels equips participants i, de l'altra, facilitar la cobertura televisiva. D'aquesta manera, segons ha dit Salvadó, el RACC es veu obligat a 'prendre la determinació de cercar un nou emplaçament per a l'edició del 2005'. Altres mesures que incorpora la nova normativa mundial de rallies i que afectaran el Costa Brava és l'obligatorietat que les competicions se celebrin en caps de setmana, la centralització del ralli, la reducció del nombre de quilòmetres de les proves i la prohibició de les proves mixtes terra-asfalt. Les noves condicions fan impossible, segons el RACC, organitzar una prova a la zona del Catalunya - Costa Brava. D'altra banda, l'entitat s'ha compromès amb l'ajuntament de Lloret de Mar a organitzar un ral·li 'd'alt nivell' a la zona i ha agraït la col·laboració de les autoritats locals i dels ciutadans de Lloret durant tots aquests anys en què s'ha fet el ral·li, que va començar l'any 1953.
Lloret : Entitat_Geopolítica, Lloret de Mar : Entitat_Geopolítica, Mundial de Rallies : esdeveniment_esportiu, Reial Automòbil Club de Catalunya : empresa_privada, Sebastià Salvadó : persona, Salvadó : persona, RACC : empresa_privada, Costa Brava : ubicació, ral·li Catalunya - Costa Brava : esdeveniment_esportiu, Selva : Entitat_Geopolítica, Catalunya - Costa Brava : esdeveniment_esportiu, ajuntament de Lloret de Mar : govern